શીર્ષક: સિંગાપોરના સેન્ટોસા ટાપુ પર મળશે ડોનાલ્ડ ટ્રમ્પ અને કિમ જોંગ-ઉન\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
12 જૂને બન્ને નેતાઓની મુલાકાત થશે. એવું પણ કહેવાયું છે કે આ વિશેષ મુલાકાત સિંગાપોરમાં થશે.

પણ સિંગાપોરમાં ક્યાં? આ પ્રશ્નનો જવાબ પણ વાઇટ હાઉસે આપ્યો છે.

વાઇટ હાઉસે કહ્યું છે એ પ્રમાણે બન્ને નેતાઓની મુલાકાત સિંગાપોરના સેન્ટોસા ટાપુ પર થશે.

રાષ્ટ્રપતિ ટ્રમ્પે મંગળવારે કહ્યું કે બધું જ આયોજન પ્રમાણે ચાલી રહ્યું છે.

અમેરિકા ઇચ્છે છે કે ઉત્તર કોરિયા પરમાણુ હથિયારોનો ખાત્મો કરે.

જોકે હજી સુધી એ સ્પષ્ટ નથી થઈ શક્યું કે આ સંમેલનમાં કયા મુદ્દાઓ પર ચર્ચા થશે. 

ટ્રમ્પ કહી ચૂક્યા છે કે પ્રથમ મુલાકાતમાં વાતચીતનો લાંબો દૌર ચાલી શકે છે અને પછી પણ અનેક મુલાકાતો થાય એ શક્ય છે.

એવું પહેલી વખત થવા જઈ રહ્યું છે કે ઉત્તર કોરિયાના કોઈ રાષ્ટ્રપતિ અમેરિકાના વર્તમાન રાષ્ટ્રપતિને મળશે.

વાઇટ હાઉસનાં પ્રેસ સચિવ સારા સૈંડર્સે ટ્વિટર પર જાણકારી આપી છે કે મુલાકાત ફાઇવ સ્ટાર કેપેલા હોટલમાં થશે.

પણ બન્ને નેતાઓની રહેવાની વ્યવસ્થા કોઈ અન્ય સ્થળે કરાશે. સમાચારો પ્રમાણે ડોનાલ્ડ ટ્રમ્પ શાંગરી-લા હોટલમાં રોકાઈ શકે છે. 

તેઓ પહેલાં પણ અહીં રોકાઈ ચૂક્યા છે. એ પ્રકારે જ કિમ જોંગ-ઉન સેન્ટ રેગિસ સિંગાપોર હોટલમાં રોકાઈ શકે છે. આ બન્ને હોટલ મુખ્ય ટાપુ પર આવેલી છે.

તમે આ વાંચ્યું કે નહીં?

સેન્ટોસા, સિંગાપોરના 63 ટાપુઓમાંથી એક છે. મુખ્ય ટાપુથી થોડાંક અંતરે આવેલો સેન્ટોસા ટાપુ 500 હેક્ટર જેટલા વિસ્તારમાં ફેલાયેલો છે. 

અહીં ઘણાં લક્ઝરી રિસૉર્ટ્સ, પ્રાઇવેટ મરીના અને ભવ્ય ગોલ્ફ ક્લબ આવેલા છે.

પણ આ ટાપુનો સમુદ્રી લૂંટ, ખૂનરેજી અને યુદ્ધ જેવો કાળો ઇતિહાસ પણ છે.

સમુદ્રી ડાકુઓનો અડ્ડો

19મી સદીમાં સિંગાપોરને એક બ્રિટિશ વેપારી થાણા તરીકે સ્થાપિત કરવામાં આવ્યું. ભારત અને ચીનના સમુદ્રી રસ્તા પર આ થાણું આવેલ હોવાથી તેનું વિશેષ મહત્ત્વ રહ્યું હતું.

બ્રિટિશ શાસન પહેલાંથી સિંગાપોર વેપારનું મુખ્ય કેન્દ્ર રહ્યું છે. અહીંયા વેપારીઓની ખૂબ અવર-જવર હતી. સમુદ્રી ડાકુઓનો પણ અહીં આતંક રહ્યો છે.

સમુદ્રી ડાકુઓની લૂંટ અને હિંસક ઘટનાઓએ આ વેપારી કેન્દ્રની છબીને હાનિ પહોંચાડી છે.

વિશ્વયુદ્ધ વખતે અહીં થયો હતો નરસંહાર

1942માં સિંગાપોર જાપાન હસ્તક આવી ગયું હતું. ત્યારબાદ તેને એક જાપાની નામ 'સોયોનન' આપવામાં આવ્યું હતું. જેનો અર્થ દક્ષિણની રોશની એવો થાય છે.

પછીનાં કેટલાંક વર્ષોમાં જાપાન વિરોધી તત્ત્વોને ખતમ કરવા માટે ઑપરેશન ચલાવાયું, જેમાં હજારો લોકોની હત્યા કરવામાં...